254.13 ORDNI DWAR SERVIZZI POSTALI (TISMIJA TA’ PROVDITUR TA’ SERVIZZ UNIVERSALI) L-AVVIŻ LEGALI 406 tal-2012. L-AVVIŻ LEGALI 406 tal-2012. 1. Titolu. It-titolu ta’ dan l-Ordni hu Ordni Servizzi Postali (Tismija ta’ Provditur ta’ Servizz Universali). 2. Tismija ta’ provditur ta’ servizz universali. Kap. 254. (1) Kemm-il darba r-rabta tal-kliem ma tkunx teħtieġ xort’oħra d-dispożizzjonijiet tal-artikolu 2 tal-Att dwar Servizzi Postali għandhom ikunu japplikaw għal dan l-Ordni. (2) Malta Post Plchi b’dan imsemmija bħala l-provditur ta’ servizz universali b’obbligu li tipprovdi s-servizzi universali li ġejjin: (a) f’kull ġurnata tax-xogħol mill-inqa s kunsinna waħda lil kull indirizz postali jew punt ieħor ta’ kunsinna u mill-inqas ġabra waħda minn kull punt ta’ aċċess korrenti jew hekk kif jista’ jiġi miftiehem mal-Awtorità minn żmien għal żmien: Iżda l-kunsinna u l-ġabra għandhom ikunu japplikaw għal kull oġġett postali li jiżensa 20 kilogramma; (b) servizzi għal oġġetti postali reġistrati; (ċ) servizzi għal oġġetti postali assigurati ġewwa Malta u lejn u minn kull pajjiż li, bħala firmatarju tal-Konvenzjoni tal-Unjoni Postali Universali, jiddikjara li jkun irid idaħħal dawk l-oġġetti sew reċiprokament sew f’direzzjoni waħda biss; (d) oġġetti postali li jinġabru u jintbagħtu lejn destinazzjonijiet barra minn Malta u l-wasla ta’ oġġetti postali li joriġinaw minn barra minn Malta u l-kunsinna tagħhom f’indirizzi f’Malta; (e) servizzi għal persuni għomja jew b’vista parzja li hekk kif jiġi miftiehem minn żmien għal żmien mal-Awtorità; (f) servizz bażiku ta’ counter ma’ Malta kollha; u (g) is-servizzi postali indikat fir-regolament 23 tar-Regolamenti dwar Servizzi Postali (Ġenerali): Iżda meta Malta Post Plc tkun qegħda tipprovdi dawn is-servizzi universali din għandha taġixxi kif hemm fl-obbligi imposti fuqha bl-Att jew taħtu u kull deċiżjoni, direttiva, jew awtorizzazzjoni oħra maħruġa mill-Awtorità.